อนุสรณ์เกียรติภูมิภูมะเขือ

อนุสรณ์เกียรติภูมิภูมะเขือ คืออนุสรณ์สถานที่สร้างขึ้นเพื่อเชิดชูและรำลึกถึงวิกฤตการณ์ชายแดนไทย–กัมพูชา พ.ศ. 2551–2554 ตั้งอยู่ที่บริเวณฐานปฏิบัติการภูมะเขือกลาง ภูมะเขือ อำเภอกันทรลักษ์ จังหวัดศรีสะเกษ

 ประวัติ 
อนุสรณ์เกียรติภูมิภูมะเขือ ตั้งอยู่ในพื้นที่ภูมะเขือ ใกล้เคียงกับปราสาทพระวิหาร สร้างขึ้นเพื่อรำลึกถึงผู้เสียชีวิตและบาดเจ็บในการปะทะในวิกฤตการณ์ชายแดนไทย–กัมพูชา พ.ศ. 2551–2554 ในพื้นที่เขาพระวิหาร, ภูมะเขือ และฐานปฏิบัติการพลาญยาว 

พลตรี ณัฏฐ์ ศรีอินทร์ ผู้บัญชาการกองกำลังสุรนารี ระบุว่าเหตุการณ์สำคัญเกิดขึ้นในวันที่ 4 กุมภาพันธ์ พ.ศ. 2554 เวลา 15.00 น. ทหารกัมพูชาเริ่มเปิดฉากปะทะในพื้นที่ภูมะเขือ และขยายแนวปะทะไปยังพื้นที่ปราสาทพระวิหารและบริเวณข้างเคียง จนสิ้นสุดการปะทะในวันที่ 6 กุมภาพันธ์ พ.ศ. 2554 โดยตลอดระยะเวลาตั้งแต่ปี พ.ศ. 2551 ถึงปี พ.ศ. 2554 มีกำลังพลเสียชีวิตในพื้นที่เขาพระวิหาร, ภูมะเขือ และฐานปฏิบัติการพลาญยาว จำนวน 5 นาย ได้รับบาดเจ็บจำนวน 25 นาย กองกำลังสุรนารีจึงได้สร้างอนุสรณ์เกียรติภูมิภูมะเขือขึ้นเพื่อรำลึกถึงวีรกรรม
อนุสรณ์เกียรติภูมิภูมะเขือ ประกอบพิธีเปิดเมื่อวันที่ 20 เมษายน พ.ศ. 2567 ณ ฐานปฏิบัติการภูมะเขือกลาง ที่ตั้งของอนุสรณ์เกียรติภูมิภูมะเขือ โดยมี นายสุทิน คลังแสง รัฐมนตรีว่าการกระทรวงกลาโหมเป็นประธานในพิธีเปิดตัวอนุสาวรีย์ ประกอบพิธีสงฆ์เพื่ออุทิศส่วนกุศลให้กับผู้ล่วงลับ และมอบภาพที่ระลึกให้กับกำลังพลที่ได้รับบาดเจ็บจากเหตุการณ์ดังกล่าว พร้อมทั้งเดินทางไปตรวจเยี่ยมให้กำลังใจกำลังพลในพื้นที่ฐานปฏิบัติการพลาญยาว 

ในทุก ๆ ปี กองกำลังสุรนารีจะจัดงานสดุดีวีรชน เพื่อรำลึกถึงวีรกรรมและความกล้าหาญรวมถึงความสำคัญของพื้นที่ชายแดน

 รายละเอียด 

 ฐานอนุสรณ์ 
ฐานของอนุสรณ์เกียรติภูมิภูมะเขือ ทำมาจากแผ่นหินอ่อนสีดำเข้ม ฐานเบื้องหน้าเมื่อหันหน้าเข้าหาอนุสรณ์ มีเครื่องหมายของ หน่วยเฉพาะกิจที่ 1 พร้อมทั้งข้อความด้านล่างเครื่องหมายว่า อนุสรณ์วีรชนนักรบกล้า ฐานด้านซ้าย เป็นรายชื่อผู้เสียชีวิต และผู้บาดเจ็บ ฐานด้านขวา เป็นรายละเอียดเหตุการณ์สู้รบในพื้นที่เขาพระวิหาร, ภูมะเขือ และฐานปฏิบัติการพลาญ

 รูปปั้นทหาร 
รูปปั้นทหารของอนุสรณ์เกียรติภูมิภูมะเขือ มีลักษณะเป็นหุ่นของทหารราบพร้อมกับเครื่องสนามประจำกาย กำลังถือด้ามของธงไตรรงค์ด้วยมือทั้งสองข้างพร้อมทั้งประดับธงจริงลงบนด้ามของหุ่น

 ฉากหลัง 
ฉากหลังของฐานและรูปปั้น เป็นฉากสีขาวขนาดใหญ่ เบื้องหลังเป็นเสาธงที่ประดับธงชาติไทย

 ฉากตรงกลาง 
ส่วนกลางของฉากหลังอนุสรณ์เกียรติภูมิภูมะเขือ มีเครื่องหมายของกองทัพบก, กองทัพภาคที่ 2 และกองกำลังสุรนารี

 ฉากด้านซ้าย 
ด้านซ้ายของฉากหลังอนุสรณ์เกียรติภูมิภูมะเขือ มีข้อความเป็นคำโคลงพระราชนิพนธ์ในพระบาทสมเด็จพระมงกุฎเกล้าเจ้าอยู่หัว สยามานุสสติ เพื่อพระราชทานแก่ทหารอาสาสมัยสงครามโลกครั้งที่หนึ่ง มีใจความว่า

 ฉากด้านขวา 
ด้านขวาของฉากหลังอนุสรณ์เกียรติภูมิภูมะเขือ มีข้อความเป็นบทเพลงพระราชนิพนธ์ ในพระบาทสมเด็จพระปรมินทรมหาภูมิพลอดุลยเดชมหาราช ลำดับที่ 43 ทรงพระราชนิพนธ์ใน พ.ศ. 2514 มีใจความว่า

 ดูเพิ่ม 
 ชายแดนไทย–กัมพูชา
 กองกำลังสุรนารี
 กองทัพภาคที่ 2
 อนุสาวรีย์พิทักษ์ไทย
 อนุสรณ์สถานพิทักษ์ไทย

 อ้างอิง 

เกียรติภูมิภูมะเขือ
หมวดหมู่:สิ่งก่อสร้างในอำเภอกันทรลักษ์
เกียรติภูมิภูมะเขือ